Olimlar odamning iqlimga ta’sirini isbotladi

Odamning iqlimga ta’siri birinchi marta AQShning Livermor milliy laboratoriyasi va boshqa tashkilotlari tomonidan isbotlandi. Bu haqda Science jurnaliga tayanib, “Korrespondent.net” xabar berdi.

Ish xulosalari iqlimni nazariy modellar natijalari bilan taqqoslagan holda olib borilgan ko‘p yillik kuzatuvlar ma’lumotlariga asoslangan. Bunday yondashuv antropogen omillarning tabiiy jarayonlardagi hissasini farqlashga imkon bergan.
Odamning global o‘rtacha yillik haroratga ta’siri, shuningdek, okeanda iliqlikning ushlab turilishi va muzliklar erishi sababli dengiz sathining ko‘tarilishi batafsil o‘rganilgan.
Xususan, sun’iy yo‘ldosh ma’lumotlari yordamida antropogen omillarning iliq va sovuq oylarning o‘rtacha harorati o‘rtasidagi farqqa ta’siri baholangan.
Yakunda ma’lum bo‘lishicha, o‘rta kengliklarda antropogen omillar tufayli yillik harorat amplitudasining jiddiy oshishini kuzatish mumkin. Buning sababi yoz oylarida havoning nisbatan kuchli isishi hisoblanadi.